Bandet skrev en del av låtene selv og mye av repertoaret var allment kjent musikk fra Irland, Skottland og England samt irske miljø USA og Canada. De var kjent for fremføring av alkoholrelaterte låter som "All for My Grog", "Jar of Porter" og "Seven Drunken Nights". "The Rising of the Moon" handler om det irske opprøret mot den engelske overmakta i 1798. Den store irske diasporaen er et vanlig tema for eksempel "Muirsheen Durkin" som omhandler en irsk utvandrer som graver etter gull i California. "The Fields of Athenry" skrevet av Pete St. John i 1979 omhandler hungersnøden på 1840-tallet og har blitt spilt inn av Dubliners og mange musikere, den blir fremført i forbindelse med fotballandslagets kamper, Celtics kamper og hurlingkamper (Liverpool Football Club laget sin egen tekst "Fields of Anfield Road").